
Uznesenie Okresný súd Vranov nad Topľou v spore žalobcu: Mesto Vranov nad Topľou so sídlom Mestský úrad, Dr. C. Daxnera 87/1, 093 16 Vranov nad Topľou, IČO: 00 332 933, zastúpený JUDr. Ing. Michalom Plentom, advokátom so sídlom Sídlisko Okulka 19/42, 093 01 Vranov nad Topľou, IČO: 37 943 324, proti žalovaným: 1. neb. A. B., nar. XX. XX. XXXX, naposledy trvale bytom C. XXXX/XX, XXX XX D. E. F., zomrelý dňa XX. XX. XXXX, 2. G. H., nar. XX. XX. XXXX, trvale bytom I. XXX/X, XXX XX D. E. F., adresa na doručovanie: C. XXXX/XX, XXX XX D. E. F., o zaplatenie 1.668,98 eur s príslušenstvom, takto rozhodol: I. Konanie vo vzťahu k žalovanému v 1. rade
zastavuje.
II. Žalobcovi vo vzťahu k žalovanému v 1. rade náhradu trov konania n e p r i z n á v a. III. Súd
schvaľuje
zmier
uzavretý medzi žalobcom a žalovanou v 2. rade v tomto znení:
„Žalovaná v 2. rade je p o v i n n á zaplatiť žalobcovi sumu 1 627,37 € s úrokom z omeškania vo výške 5 % ročne zo sumy 26,71 € od 01.08.2021 do zaplatenia, s úrokom z omeškania vo výške 5 % ročne zo sumy 106,24 € od 01.01.2022 do zaplatenia, s úrokom z omeškania vo výške 5 % ročne zo sumy 298,24 € od 01.08.2022 do zaplatenia, s úrokom z omeškania vo výške 5 % ročne zo sumy 1196,18 € od 01.01.2023 do zaplatenia a trovy konania pozostávajúce z trov právneho zastúpenia v sume 187,70 € a trov súdneho poplatku vo výške 50 € a to všetko v pravidelných mesačných splátkach vo výške 70 € mesačne, ktoré sú splatné vždy do konca toho ktorého mesiaca, počnúc mesiacom august 2024 pod následkami straty výhody splátok, pri omeškaní sa s niektorou zo splátok a to do zaplatenia celej dlžnej sumy.“ odôvodnenie: 1. Žalobca sa žalobou domáhal voči žalovaným zaplatenia sumy 1668,98 eur s prísl. 2. Po začatí konania súd zistil, že žalovaný v 1.rade zomrel bez právneho nástupcu. Z dedičského spisu 8D /154/2023 súd zistil, že uznesením zo dňa 05.04.2024 bolo dedičské konanie zastavené z dôvodu nemajetnosti a majetok nepatrnej hodnoty bol vydaný tomu kto sa postaral o pohreb a to družke nebohého, žalovanej v 2.rade. 3. Súd zistil, že na strane žalovaného v 1.rade došlo k strate procesnej subjektivity, procesnej spôsobilosti. Žalovaný v 1.rade nie je spôsobilý byť účastníkom konania nakoľko smrťou stratil procesnú subjektivitu. 4. V danom prípade ide o taký nedostatok procesnej podmienky konania, ktorý nemožno odstrániť, a preto súd konanie poukazom na ust. § 62 CSP musel zastaviť .
5. Po začatí pojednávania vo veci samej po vzájomnej dohode strany v konaní a to žalobca a žalovaná v 2.rade na pojednávaní dňa 05.08.2024 uzavreli zmier, uvedený vo výroku tohto uznesenia a požiadali súd o jeho schválenie za účelom vyriešenia tohto sporu. 6. Podľa ust. § 148 ods. 1,2 CSP žalobca a žalovaný môžu uzavrieť zmier. O uzavretie zmieru sa má súd vždy pokúsiť. Súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 7. V danom prípade strany v konaní žalobca a žalovaná v 2. rade požiadali súd o schválenie zmieru, tak ako je uvedený vo výroku tohto uznesenia. 8. Keďže obsah uzavretého zmieru, nie je v rozpore so zákonom, súd ho preto schválil. 9. Nakoľko súčasťou zmieru boli aj trovy konania súd o nich osobitne nerozhodoval. 10. Pokiaľ sa týka žalovaného v 1.rade voči nemu vzal žalobca podanú žalobu v celom rozsahu späť vzhľadom na výsledok dedičského konania a žiadal voči nemu konanie zastaviť. Trovy si voči nemu neuplatnil. 11. Podľa ust. § 61 CSP procesnú subjektivitu má ten, kto má spôsobilosť na práva a povinnosti; inak len ten, komu ju zákon priznáva. 12. Podľa ust. § 62 CSP ak strana nemá procesnú subjektivitu, súd konanie zastaví. 13. Podľa ust. § 161 ods. 1 CSP ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len "procesné podmienky"). 14. Podľa ust. § 161 ods. 2 CSP ak ide o nedostatok procesnej podmienky, ktorý nemožno odstrániť, súd konanie zastaví. 15. Podľa ust. § 144 CSP žalobca môže vziať žalobu späť. 16. Podľa ust. § 145 CSP ak je žaloba vzatá späť celkom, súd konanie zastaví. 17. Podľa ust. § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 18. Žalovaný sa k späťvzatiu vyjadriť nemohol, zomrel bez právneho nástupcu. 19. Keďže žalobca vzal žalobu späť v celom rozsahu voči žalovanému v 1.rade a na jeho strane došlo aj k strate procesnej subjektivity súd konanie podľa vyššie citovaného ustanovenia, tak ako je to uvedené vo výroku tohto uznesenia zastavil. 20. Podľa ust. § 256 ods. 1 CSP ak strana procesne zavinila zastavenie konania, súd prizná náhradu trov konania protistrane. 21. O trovách konania súd rozhodol v zmysle ust. § 256 ods. 1 CSP tak, že žalobcovi vo vzťahu k žalovanému v 1. rade náhradu trov konania nepriznáva nakoľko si ch neuplatnil. Poučenie: Proti tomuto uzneseniu a to proti výroku I. o schválení zmieru odvolanie nie je prípustné. Proti výroku II. a III. možno podať odvolanie písomne v lehote 15 dní odo dňa jeho doručenia na Okresnom súde vo Vranove nad Topľou v troch vyhotoveniach.
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda , z akých dôvodov sa rozhodnutie považuje na nesprávne ( odvolacie dôvody) a čoho sa odvolateľ domáha( odvolací návrh ). Rozsah, v akom sa rozhodnutie napáda, môže odvolateľa rozšíriť len do uplynutia lehoty na podanie odvolania.

